ddrg/super_eurlex huggingface dataset:
KIRJALLINEN KYSYMYS E-1415/03

esittäjä(t): Joan Vallvé (ELDR) komissiolle

(23. huhtikuuta 2003)

Aihe: Egunkaria-sanomalehden sulkeminen

Tämän vuoden helmikuun 20. päivänä Euskaldunon Egunkaria -sanomalehti suljettiin Espanjan kansallisen tuomioistuimen tuomarin Juan del Olmon määräyksellä. Poliisi pidätti kymmenen sanomalehdestä vastaavaa henkilöä mukaan lukien sen johtajan Martxelo Otamendin hänen oletettujen ETA-yhteyksiensä vuoksi. Tällä hetkellä kolme henkilöä on vielä vankilassa.

Maaliskuun 10. päivänä sama tuomioistuimen tuomari päätti suljetuttaa väliaikaisesti kuudeksi kuukaudeksi Egunkaria Sortzen SL ja Egunkaria SA -liikeyritykset sekä Euskaldunon Egunkaria -päivälehden, sen kaikki toimitilat sekä lakkauttaa lehden toiminnan vastaavaksi ajaksi. Tuomari perusteli päätöstään väittämällä, että koko hanke on oletettavasti ETA:n johtama ja alkuun saattama sekä terroristien toimintatapojen mukainen. Syyte sanomalehden kuulumisesta ETA:n johtoryhmän taloudelliseen ja kulttuuriseen hankkeeseen perustuu dokumentteihin, joita takavarikoitiin terroristeilta vuonna 1992 (sanomalehden perustamisvuosi).

Egunkaria oli ainoa sanomalehti, jota julkaistiin täysin baskin kielellä. Oikeudellinen ja poliittinen päätös sulkea lehti ilman erityisiä todisteita saattaa merkitä ilmaisuvapauden rikkomista. Euroopan unionin perusoikeuskirjan 11 artikla sananvapauden ja tiedonvälityksen vapaudesta kuuluu seuraavasti: 1. Jokaisella on oikeus sananvapauteen. Tämä oikeus sisältää mielipiteenvapauden sekä vapauden vastaanottaa ja levittää tietoja tai ajatuksia viranomaisten siihen puuttumatta ja alueellisista rajoista riippumatta. 2. Tiedotusvälineiden vapautta ja moniarvoisuutta kunnioitetaan.

Eurooppalaisten vähemmistökielisten päivälehtien yhdistys, johon kuuluu 32 sanomalehteä, kokoontui Brysselissä 26. maaliskuuta. Espanjan viranomaiset estivät Egunkarian johtajan Martxelo Otamendin osallistumisen.

Vain kaksi vuotta sitten Euroopan unioni järjesti kaikkia kieliä koskeneen Euroopan kielten teemavuoden edistääkseen kielellistä moninaisuutta. Siksi on valitettavaa, että tällä hetkellä vähemmistökieli baskilla on ongelmia ja vaikeuksia identiteettinsä ilmaisemisessa sen jälkeen, kun ainoa kokonaan baskiksi ilmestynyt sanomalehti suljettiin. Äidinkielisen sanomalehden ilmestyminen on erityisen tärkeää vähemmistökieliryhmille.

Onko Euroopan komissio toistaiseksi pyytänyt selityksiä niiltä espanjalaisilta viranomaisilta, joita asia koskee? Aikooko se pyytää niitä lähitulevaisuudessa, jotta varmistettaisiin, ettei perusoikeuksia rikota ja ettei toiminta ole ollut ristiriidassa Euroopan unionin harjoittaman, kielellisen moninaisuuden edistämiseen ja kunnioittamiseen tähtäävän politiikan kanssa?

António Vitorinon komission puolesta antama vastaus

(4. kesäkuuta 2003)

Komissio pyytää kunnianarvoisaa jäsentä tutustumaan komission yhteiseen vastaukseen Ebnerin ja muiden esittämiin kirjallisiin kysymyksiin E-0641/03 ja E-0672/03(1).

(1) Katso sivu 75.
KIRJALLINEN KYSYMYS E-1229/03 esittäjä(t): Freddy Blak (GUE/NGL) neuvostolle. Oikeudellisen yhteistyön vahvistaminen.



Virallinen lehti nro 280 E , 21/11/2003 s. 0119 - 0120



KIRJALLINEN KYSYMYS E-1229/03 esittäjä(t): Freddy Blak (GUE/NGL) neuvostolle (2. huhtikuuta 2003) Aihe: Oikeudellisen yhteistyön vahvistaminen Vierailtuani Espanjassa vangittuna olevan Tanskan kansalaisen luona olen tullut siihen tulokseen, että eurooppalaisessa oikeudellisessa yhteistyössä on paljon toivomisen varaa. Asianomainen on ollut vangittuna 28. marraskuuta 2001 saakka murhasta epäiltynä. 14. tammikuuta 2002 hänen asianajajansa lähetti Espanjan oikeusministeriölle pyynnön saada soveltaa syytetyn kotimaan lakia ja pyysi oikeusministeriötä lähettämään pyynnön edelleen Tanskan oikeusministeriölle todistajan kutsumiseksi kuulusteluun. Asianajajan pyyntö esitettiin toista vuotta sitten, mutta vieläkään se ei ole lähtenyt eteenpäin Espanjan oikeusministeriöstä. On järkyttävää, että mainitunkaltaiset pitkälliset menettelyt voivat viivyttää ja pidentää oikeuskäsittelyä. Vangittua vastaan ei ole vieläkään nostettu syytettä. Tämän vuoksi kysyn neuvostolta seuraavaa. Mihin toimiin neuvosto aikoo ryhtyä vahvistaakseen tätä alaa koskevaa eurooppalaista yhteistyötä? Vastaus (22. heinäkuuta 2003) Neuvosto ei voi kommentoida kansallisissa viranomaisissa vireillä olevia asioita. Määräykset, joilla pyritään nopeuttamaan Euroopan unionin jäsenvaltioiden välisiä oikeusapumenettelyjä rikosasioissa, sisältyvät vuoden 1990 Schengenin yleissopimukseen (53 artikla) ja keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehtyyn yleissopimukseen(1) (6 artikla, joka aikanaan korvaa vuoden 1990 Schengenin yleissopimuksen 53 artiklan). Euroopan oikeudellisen verkoston, joka perustettiin 29. kesäkuuta 1998 annetulla yhteisellä toiminnalla 92/428/YOS, tehtävänä on helpottaa yhteyksiä eri jäsenvaltioiden paikallisten oikeusviranomaisten välillä, luoda tarkoituksenmukaisimmat suorat yhteydet ja tehdä paikallisille oikeusviranomaisille mahdolliseksi tehokkaasti valmistella oikeudellista yhteistyötä koskevia pyyntöjä. Tällä hetkellä neuvostolle ei ole tehty muita ehdotuksia tai aloitteita, jotka koskisivat kysyjän tarkoittamia menettelyjä. (1) EYVL C 197, 12.7.2000.
KIRJALLINEN KYSYMYS E-0236/03 esittäjä(t): Isidoro Sánchez García (ELDR) komissiolle. Yhteisön syrjäisimpien alueiden kohtelu yhteisen maatalouspolitiikan välivaiheen uudistamisessa.



Virallinen lehti nro 280 E , 21/11/2003 s. 0044 - 0045



KIRJALLINEN KYSYMYS E-0236/03 esittäjä(t): Isidoro Sánchez García (ELDR) komissiolle (4. helmikuuta 2003) Aihe: Yhteisön syrjäisimpien alueiden kohtelu yhteisen maatalouspolitiikan välivaiheen uudistamisessa Komissio teki Berliinissä kokoontuneen Eurooppa-neuvoston antaman toimeksiannon perusteella ehdotuksen yhteisen maatalouspolitiikan välivaiheen uudistuksen toteuttamiseksi. Uudistuksen keskipitkän aikavälin vaikutukset maatalouteen olisivat varsin mullistavia ja ulottuisivat Euroopan unionin eri alueille. Toisaalta vähän aikaa sitten tarkistettiin yhteisön syrjäisimpiä alueita koskevat maatalouden POSEI-erityisohjelmat. Komissiolla on strategia syrjäisimpien alueiden kehittämiseksi. Euroopan yhteisön perustamissopimuksen 299 artiklan 2 kohdan mukaisesti yhteisön määräyksiä, mukaan lukien yhteistä maatalouspolitiikkaa sovelletaan erityisellä tavalla kyseisiin alueisiin. Onko komissio näin ollen valmis siihen, että yhteisön syrjäisimpiä alueita kohdellaan eri tavalla toteutettaessa yhteisen maatalouspolitiikan uudistusta? Mitä komissio aikoo tarvittaessa tehdä? Franz Fischlerin komission puolesta antama vastaus (10. huhtikuuta 2003) Syrjäisimpien alueiden maataloustuotannon tukemiseksi suunnitellut yhteisön erityistoimet on otettu kokonaisuudessaan huomioon ja säilytetty komission ehdotuksissa asetuksiksi, joilla pyritään luomaan Euroopan unionin kestävää maataloutta koskeva pitkän aikavälin näkökulma. Tukien eriyttäminen ei siten koske näillä alueilla kuin joitakin yhteisen maatalouspolitiikan tukia ja POSEI-ohjelmasta maksettavia lisätukia. Niiden sisällyttäminen eriytettyyn tukijärjestelmään yksinkertaistaa hallintomenettelyjä huomattavasti. Komissio myös ehdottaa, että jäsenvaltioille annetaan entistä suurempi vapaus päättää alueellisista tasoista kokonaistuen käyttöönoton yhteydessä. Tämä antaisi jäsenvaltioille hyvät mahdollisuudet ottaa huomioon kyseisten alueiden erityisolosuhteet. Lisäksi komissio korostaa, että yhteisen maatalouspolitiikan (YMP) uudistamista koskevat komission ehdotukset, joiden tavoitteena on suorien tukien asteittainen vähentäminen ja lisätukien kohdentaminen maaseudun kehittämiseen, hyödyttävät myös syrjäisimpiä alueita. Komissio valvoo EY:n perustamissopimuksen 299 artiklan 2 kohdan mukaisesti edelleen, että toimenpiteitä syrjäisimpien alueiden hyväksi jatketaan. Komissio ottaa kaikin tavoin huomioon kyseisten alueiden erityispiirteet ja voi niiden perusteella myös ehdottaa tarvittavia mukautuksia.
KIRJALLINEN KYSYMYS P-0292/03 esittäjä(t): Kathalijne Buitenweg (Verts/ALE) komissiolle. Tony Blairin 26. tammikuuta antamat Euroopan ihmisoikeussopimusta koskevat lausunnot suhteessa Euroopan unionista tehdyn sopimuksen 6 ja 7 artiklaan.



Virallinen lehti nro 268 E , 07/11/2003 s. 0088 - 0088



KIRJALLINEN KYSYMYS P-0292/03 esittäjä(t): Kathalijne Buitenweg (Verts/ALE) komissiolle (3. helmikuuta 2003) Aihe: Tony Blairin 26. tammikuuta antamat Euroopan ihmisoikeussopimusta koskevat lausunnot suhteessa Euroopan unionista tehdyn sopimuksen 6 ja 7 artiklaan Tiedotusvälineissä kerrottiin Ison-Britannian pääministerin Tony Blairin esittäneen 26. tammikuuta, että hän harkitsee vakavasti Euroopan ihmisoikeussopimuksen sitoumusten noudattamatta jättämistä (erityisesti kyseisen yleissopimuksen 3 artiklan) tai sanoutumista irti Euroopan ihmisoikeussopimuksesta. Tarkoituksena on saada turvapaikanhakijoiden määrä vähenemään Yhdistyneessä kuningaskunnassa. Pian voimaan astuvan Euroopan unionista tehdyn uuden sopimuksen 6 artiklan 1 kohdassa sanotaan, että unioni perustuu jäsenvaltioille yhteisiin vapauden, kansanvallan, ihmisoikeuksien ja perusvapauksien kunnioittamisen sekä oikeusvaltion periaatteisiin. Sopimuksen 6 artiklan 2 kohdan mukaisesti unioni pitää arvossa yhteisön oikeuden yleisinä periaatteina perusoikeuksia, sellaisina kuin ne taataan ihmisoikeuksien ja perusvapauksien suojaamiseksi tehdyssä Euroopan yleissopimuksessa. Euroopan unionista tehdyn sopimuksen 7 artiklan 1 kohdan mukaisesti komissio voi antaa neuvostolle ehdotuksen sen toteamiseksi, että jokin jäsenvaltio rikkoo 6 artiklan 1 kohdassa mainittuja periaatteita. Katsooko komissio, että Euroopan ihmisoikeussopimuksen sitoumusten noudattamatta jättäminen tai jäsenvaltion sanoutuminen irti kyseisestä yleissopimuksesta rikkoo 6 artiklan 1 kohdassa ja 2 kohdassa mainittuja periaatteita? Mikäli Yhdistynyt kuningaskunta jättää noudattamatta Euroopan ihmisoikeussopimuksen sitoumuksia (erityisesti yleissopimuksen 3 artiklaa) tai sanoutuu irti kyseisestä yleissopimuksesta, niin antaako tämä komissiolle aiheen 7 artiklan 1 kohdassa tarkoitetun ehdotuksen antamiseen neuvostolle? António Vitorinon komission puolesta antama vastaus (3. maaliskuuta 2003) Komissio on pannut merkille Yhdistyneen kuningaskunnan pääministerin lausunnot. Komissio myöntää, että parlamentin jäsenen esittämä kysymys on aiheellinen, kun otetaan huomioon Euroopan unionista tehdyn sopimuksen 6 artiklassa sekä Euroopan yhteisöjen tuomioistuimen oikeuskäytännössä Euroopan ihmisoikeussopimukselle myönnetty erityisasema unionin perusoikeuksien suojelujärjestelmässä. Komissio haluaa kuitenkin jatkaa pohdintojaan mahdollisten muutosten valossa ennen kuin se ottaa kantaa tämän asian sisältöön.
KIRJALLINEN KYSYMYS E-0833/03 esittäjä(t): Roberta Angelilli (UEN) komissiolle. Frosinonen kunnan käyttämät Leonardo da Vinci -ohjelman varat.



Virallinen lehti nro 268 E , 07/11/2003 s. 0145 - 0145



KIRJALLINEN KYSYMYS E-0833/03 esittäjä(t): Roberta Angelilli (UEN) komissiolle (18. maaliskuuta 2003) Aihe: Frosinonen kunnan käyttämät Leonardo da Vinci -ohjelman varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut alueelliset viranomaiset ovat myöntäneet hankkeille Euroopan unionin varoja huolestuttavan hitaasti ja tehottomasti. Euroopan komissio on useaan otteeseen ilmaissut huolestuneisuutensa siitä, että paikallisviranomaiset käyttävät riittämättömästi Euroopan unionin varoja. Koska joillakin tietyillä alueellisilla yksiköillä, kuten esimerkiksi Frosinonen kunnalla, on erityisen suuri tarve käyttää Euroopan unionin varoja ammatillisen koulutuksen järjestelmien ja käytäntöjen laadun, innovaatioiden ja eurooppalaisen ulottuvuuden kehittämiseen, voiko komissio ilmoittaa: 1. onko Frosinonen kunta esitellyt hankkeita Leonardo da Vinci -ohjelman puitteissa; 2. onko kyseisiä hankkeita varten saatu rahoitusta; 3. onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.
KIRJALLINEN KYSYMYS E-1067/03 esittäjä(t): Roberta Angelilli (UEN) komissiolle. Massan kunnan käyttämät Leonardo da Vinci -ohjelmasta myönnetyt varat.



Virallinen lehti nro 268 E , 07/11/2003 s. 0148 - 0148



KIRJALLINEN KYSYMYS E-1067/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Massan kunnan käyttämät Leonardo da Vinci -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Massan kunta, tarvitsevat kipeästi unionin varoja kehittääkseen ammatillisen koulutuksen järjestelmien ja käytäntöjen laadukkuutta ja innovatiivisuutta sekä edistääkseen Eurooppa-ulottuvuuden sisällyttämistä niihin. Voisiko komissio vastata seuraaviin kysymyksiin: 1. Onko Massan kunta esittänyt Leonardo da Vinci -ohjelmaa koskevia hankkeita? 2. Onko Massan kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.
KIRJALLINEN KYSYMYS E-0970/03 esittäjä(t): Roberta Angelilli (UEN) komissiolle. Pistoian kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0168 - 0168



KIRJALLINEN KYSYMYS E-0970/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Pistoian kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Pistoian kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Pistoian kunta esittänyt Save II ja Altener II -ohjelmia koskevia hankkeita? 2. Onko Pistoian kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.
KIRJALLINEN KYSYMYS E-1098/03 esittäjä(t): Roberta Angelilli (UEN) komissiolle. Pesaron kunnan käyttämät pelastuspalvelualan toimintaohjelmasta myönnetyt varat.



Virallinen lehti nro 268 E , 07/11/2003 s. 0141 - 0142



KIRJALLINEN KYSYMYS E-1098/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Pesaron kunnan käyttämät pelastuspalvelualan toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Pesaron kunta, tarvitsevat kipeästi unionin varoja rahoittaakseen ihmisiin tai aineellisiin resursseihin liittyviä pelastuspalvelutoimia joko ennaltaehkäisytarkoituksessa tai pystyäkseen vastaamaan paremmin mahdollisiin luonnonmullistuksiin tai jopa ns. teknisteollisiin katastrofeihin. Voisiko komissio näin ollen vastata seuraaviin kysymyksiin: 1. Onko Pesaron kunta esittänyt pelastuspalvelualan toimintaohjelmaa koskevia hankkeita? 2. Onko Pesaron kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.
KIRJALLINEN KYSYMYS P-0008/03 esittäjä(t): Chris Davies (ELDR) komissiolle. Koira- ja kissaturkisten tuonti.



Virallinen lehti nro 268 E , 07/11/2003 s. 0063 - 0063



KIRJALLINEN KYSYMYS P-0008/03 esittäjä(t): Chris Davies (ELDR) komissiolle (9. tammikuuta 2003) Aihe: Koira- ja kissaturkisten tuonti Viitaten komission vastaukseen kirjalliseen kysymykseeni E-1810/01(1), aikooko komissio paljastuneiden julmuuksien määrän ja maatalousneuvostossa 28. marraskuuta 2002 käydyn keskustelun valossa nyt ryhtyä lainsäädännöllisiin toimiin? (1) EYVL C 40 E, 14.2.2002, s. 108. Pascal Lamyn komission puolesta antama vastaus (30. tammikuuta 2003) Komissio pyytää arvoisaa parlamentin jäsentä tutustumaan komission vastauksiin, jotka se on antanut tämän esittämään kirjalliseen kysymykseen E-1810/01, Phillip Whiteheadin kysymykseen E-1203/02(1), Torben Lundin kysymykseen E-1748/02(2) ja Peter Skinnerin kysymykseen E-2748/02(3), sekä Marialiese Flemmingin kysymykseen E-2851/02 ja Bob van den Bosin kysymykseen E-3088/02(4) annettuun yhteiseen vastaukseen. (1) EYVL C 301 E, 5.12.2002, s. 104. (2) EUVL C 92 E, 17.4.2003, s. 89. (3) EUVL C 92 E, 17.4.2003, s. 204. (4) Katso sivu 20.
KIRJALLINEN KYSYMYS E-0054/03 esittäjä(t): Camilo Nogueira Román (Verts/ALE) komissiolle. Komissio ja tutkintalautakunnan asettaminen Prestige-aluksen haaksirikon syiden ja katastrofaalisten seurausten selvittämiseksi.



Virallinen lehti nro 268 E , 07/11/2003 s. 0065 - 0065



KIRJALLINEN KYSYMYS E-0054/03 esittäjä(t): Camilo Nogueira Román (Verts/ALE) komissiolle (22. tammikuuta 2003) Aihe: Komissio ja tutkintalautakunnan asettaminen Prestige-aluksen haaksirikon syiden ja katastrofaalisten seurausten selvittämiseksi Onko komissio perustanut tutkintalautakunnan Prestigen haverin syiden ja katastrofaalisten seurausten selvittämiseksi? Jos on, niin millaisen tutkintalautakunnan? Mihin tämä päätös perustuu? Loyola de Palacion komission puolesta antama vastaus (21. helmikuuta 2003) Parlamentin jäsentä pyydetään tutustumaan vastaukseen, jonka komissio antoi José Ribeiro E Castron esittämään ensisijaiseen kysymykseen P-0127/03(1). (1) Katso sivu 72.